alexandrainst/scandi-wiki huggingface dataset:
EyeOS

eyeOS er et fritt webbasert operativsystem som kjøres direkte i nettleseren. eyeOS er skrevet i PHP, XML og JavaScript, og omtales som et cloud computing operativsystem. Basisinstallasjonen inneholder hele skrivebordsmiljøet og 67 programmer og verktøy. Systemet er en åpen kildekode og hele pakken er lisensiert under «AGLP».

eyeOS inneholder enkle applikasjoner for tekstbehandling og regneark. Serveren kan integreres med OpenOffice.org slik at brukerne kan bruke filer i ODF eller MS Office XP/2000 format.

Eksterne lenker
 

 Packages.eyeOS.org – eyeOS Programvare
 eyeOS.info – Logg inn til din egen eyeOS på en ekstern server.

Operativsystemer
Pemba (Mosambik)

Pemba er en havneby i Mosambik. Den er hovedstad i provinsen Cabo Delgado og ligger på halvøya i Pemba-bukta.

Byen ble grunnlagt av Niassa-kompaniet i 1904 som Porto Amélia på halvøyas sørvestlige tupp og har vokst rundt en havn. Den er oppkalt etter en portugisisk dronning. Byen er kjent for sin portugisiske kolonitidsarkitektur. Den ble gitt det nye navnet Pemba da portugisernes styre tok slutt, i 1975.

Byens innbyggere er hovedsakelig makondere, makuaere og mwanjiere. Det lokale språket som er mest utbredt er kjent som makua, selv om både swahili og portugisisk er utbredt.

I Pembas sentrum er der et autentisk lokalt marked, eller souk, hvor kunst og håndverk, i tillegg til tradisjonelt sølvtøy, kan kjøpes.

Pemba er også kjent som hovedmålet for entusiaster av vannsport og dykking siden et korallrev ligger nær kysten. Pemba har i økende grad blitt et turistmål, særlig for den øvre middelklassen av mosambikere og sørafrikanere. Der er nå en ukentlig flygning fra Johannesburg til Pemba, et femstjerners hotell, Pemba strandhotell, restauranter og andre former for underholdning.

Byer i Mosambik
Knut Knudsen

Knut Knudsen (født 12. oktober 1950 i Levanger) er en norsk tidligere proffsyklist og olympisk mester som representerte IL Sverre.

Knudsen vant 4 000 meter forfølgelsesritt på bane i Sommer-OL 1972 og i VM 1973. Han vant NM elleve ganger, og har to kongepokaler. Han syklet profesjonelt i Italia fra 1974 til 1981 og har seks etappeseire fra Giro d'Italia. I tillegg til etappeseire i Giro d'Italia har han ved to anledninger, i 1975 og i 1981, syklet med den rosa ledertrøya i det prestisjefylte rittet. Han ble kåret til verdens beste temporytter av to av de største sportsmagasinene i verden fra 1979 til 1981. Tilsammen vant han 49 proffseire.

I 1980-årene var han en periode engasjert som trener i Glåmdal Sykleklubb og var visepresident i Norges Cykleforbund 1991-1993.

Etter OL-gullet i 1972 ble Knudsen tildelt Morgenbladets gullmedalje, Fearnleys olympiske ærespris og Sportsjournalistenes statuett som årets idrettsnavn i Norge. Statuetten som årets idrettsnavn fikk han også det påfølgende året for VM-seieren.

I 1977 gav han ut boken På hjul med K.K. sammen med Torbjørn Børte.

Viktigste seire 

1978
Trofeo Laigueglia
Trofeo Baracchi
1979
Giro del Trentino
Tirreno-Adriatico
1980
GP Eddy Merckx
1981
GP Eddy Merckx

Referanser

Eksterne lenker 
 
 
 

Norske syklister
Norske landeveissyklister
Olympiske mestere for Norge
Deltakere for Norge under Sommer-OL 1968
Syklister under Sommer-OL 1968
Medaljevinnere under Sommer-OL 1972
Deltakere for Norge under Sommer-OL 1972
Syklister under Sommer-OL 1972
Norgesmestere i fellesstart
Norske etappevinnere i Giro d'Italia
Vinnere av Fearnleys olympiske ærespris
Personer fra Levanger kommune
Kongepokalvinnere i sykkelsport
Olympiske medaljevinnere i sykling
Chimoio

Chimoio er hovedstaden i provinsen Manica i Mosambik. Den er den femte største byen i landet med en befolkning på 177 608 innbyggere (1997). Den ligger rundt 95 km fra grensen til Zimbabwe og beskrives til tider som mer zimbabwisk enn mosambisk.

Byens navn i kolonitiden var Vila Pery. Byen ligger ved jernbanen fra Beira til Harare, nær Cabeça do Velho.

Byer i Mosambik
Enige og tro inntil Dovre faller

Enige og tro inntil Dovre faller eller Enige og tro til Dovre faller er den såkalte Eidsvoll-eden fra 1814. Eden ble avlagt som et løfte etter at forhandlingene under Riksforsamlingen på Eidsvoll ble avsluttet 20. mai 1814. Ifølge Nicolai Wergeland tok representantene etter forslag i avslutningstalen til Jens Schow Fabricius (1758–1841) hverandre da i hendene, dannet en brorskapskjede og ropte «Enige og troe, indtil Dovre falder!». På nynorsk lyder Eidsvolleden «Einige og tru til Dovre fell».

Enigheten og broderkjeden var ikke fullstendig, for to representanter hadde meldt sykdomsforfall før det avsluttende møtet fordi de ikke ville utsette seg for flere ukvemsord fra sine politiske motstandere. Det var to lederskikkelser i det såkalte unionspartiet, grev Herman Wedel Jarlsberg og Severin Løvenskiold.

Ordene har siden blitt gjentatt i  norsk politikk og kultur som slagord for nasjonal patriotisme, uavhengighet, samhold og demokrati, blant annet i nasjonsbyggingsperioden på 1800-tallet og unionsoppløsningen i 1905.

Dovre har i lang tid hatt en viktig posisjon i Norges nasjonale bevissthet, der Dovrefjell representerer det evige, uforanderlige, trygge og grunnfestede. Også i norsk eventyrtradisjon representerer Dovre det eldgamle og trolske. I eventyret En aften i nabogården fra Asbjørnsen og Moes eventyramling fra 1845 heter det at «(...) på Dovrefjell har der naturligvis alle dager vært like så gode trollkjerringmøter som på Bloksberg.» Henrik Ibsen valgte dessuten navnet Dovregubben på sin karikatur av det selvgode og sneversynte norske i sitt dramatiske dikt Peer Gynt fra 1867.

Referanser

Se også
Riksforsamlingen på Eidsvoll
For Norge, Kiempers Fødeland, Sønner av Norge og Ja, vi elsker dette landet

Eksterne lenker
 Jens Schow Fabricius: Enige og troe indtil Dovre falder!, tale ved avslutningen av Riksforsamlingen på Virksomme ord

Riksforsamlingen
Dovrefjell
Politiske slagord
1814 i Norge
Slottsfjellfestivalen

Slottsfjellfestivalen, eller egentlig Slottsfjell Festival, ofte bare kalt Slottsfjell, er en rock- og popfestival som arrangeres på Slottsfjellet i Tønsberg i Vestfold hver sommer. Som regel blir den arrangert i midten av juli.

Konsertscener og publikumsområder anlegges blant ruinene av middelalderfestningen Tunsberghus på Slottsfjellet og området rundt. Det avholdes også konserter i andre lokaler i byen. Festivalen ble i nyere tid for første gang arrangert i 2003. En serie rockefestivaler med samme navn ble også arrangert tidlig på 1980-tallet fram til og med 1983.

Festivalen ble til og med 2015 arrangert fra torsdag til lørdag, og hadde en kapasitet på 12 500 publikummere per dag. Festivalen har totalt fem scener oppe på fjellet; «Kongescenen», «Baglerscenen», «Tårnlunden», «Urørtscenen» og «Kastellscenen» i tillegg til to campingvogn-scener.

Slottsfjell har også klubbscener i byen hvor festen fortsetter etter at festivalområdet stenger.

I 2016 ble festivalen arrangert i fire dager, fra 13. til 16. juli. I 2017 ble festivalen arrangert i fire dager, fra 12. til 15.juli. I 2018 varte festivalen i tre dager. Det ble ikke arrangert festival i 2019.

Band og artister

2003

2004

2005

2006 
Slottsfjellfestivalen i 2006 ble avholdt 20. til 22. juli. 

Kings of Convenience måtte avlyse sin konsert på grunn av matforgiftning. I alt 21 250 billetter ble solgt til konsertene fra torsdag til lørdag.

2007

2008

2009 
Slottsfjellfestivalen i 2009 ble avholdt 16. til 18. juli.

2010 
Slottsfjellfestivalen i 2010 ble avholdt 15. til 17. juli.

2011 
 
Headlinere
  Anthrax
  Biffy Clyro
  Crystal Castles
  Erasure
  Grinderman
  Kaizers Orchestra
  Madcon
  Monster Magnet
  Röyksopp
  Datarock

2012 
Slottsfjellfestivalen i 2012 ble avholdt 19.–21. juli.

Annet 
Det har i over hundre år blitt avholdt konserter, teaterforestillinger og andre arrangementer på og ved Slottsfjellet. 18. juni 1932 avholdt Norges Bondelag et historisk skuespill på Slottsfjellet med Karl Holter i rollen som Kong Sverre. Arrangementet trakk til seg omkring 20 000 mennesker. Til Tønsbergs 1100-årsjubileum i 1971 skrev Kåre Holt et historisk drama om prinsessa Kristina av Tunsberg. Det ble framført som fast sommerteater i flere år på friluftscenen på Vestfold Fylkesmuseums område på Tallak rett nord for fjellet. Blues-legenden BB King opptrådte på Slottsfjellet under Vestfold Festspillene i juni 1994.

Referanser

Eksterne lenker 
 
 Konsertanmeldelser Slottsfjell Festival 2004: Kongelig Slottsfjellfestival
 Konsertanmeldelser Slottsfjell Festival 2005: Årets fineste festival
 Konsertanmeldelser Slottsfjell Festival 2006: Vidunderlig helg på Slottsfjellet 
 Festivalens hjemmeside: slottsfjell.no
 Live: The Lionheart Brother på Blå

Musikkfestivaler i Vestfold og Telemark
Kultur i Tønsberg
Repeterende arrangementer etablert i 2003
2003 i Norge
Pastor

Pastor er en tittel som særlig blir brukt om menighetsledere i frikirkelige eller andre kristne trossamfunn registrert i henhold til lov om trudomssamfunn og ymist anna. Hos registrerte trossamfunn kan pastortittelen også erstattes av tittelen forstander, fordi dette er den tittel som benyttes under registrering hos Fylkesmannen.

Også hos ikke-kristne trossamfunn registreres lederen som forstander, men disse vil sjelden benytte pastortittelen, som konvensjonelt tillegges kristne trossamfunn.

Sekulærprester i den romersk-katolske kirke tituleres i visse land (Norge, Indonesia) også pastor. Ellers i den katolske kirke er pastor en ren stillingsbetegnelse: Sogneprest.

I Norge er tittelen ubeskyttet så lenge den ikke knyttes til et bestemt registrert trossamfunn, der det er vanlig at personen som innehar pastortittelen er ordinert / vigslet til sin stilling.

Ordet pastor kommer via tysk fra latin og betyr egentlig hyrde, se også pastoral diktning.

I Nederland betyr ”pastor” romersk-katolsk sogneprest.

Avledede og sammensatte pastortitler 
Tittelen pastor brukes også i avledede og sammensatte former:
 Pastor loci eller pastor in loci betegner den prest som tjenestegjør i et bestemt geografisk område, sogneprest til f.eks. Glemmen menighet i Fredrikstad vil være "pastor loci Glemmen". Tittelen forkortes ofte P.L. eller p.l.
 Pastor pastorum betegner pastorenes pastor, og tittelen brukes gjerne om den prest som har hyrdeansvar også for menighetens prester. En biskop vil f.eks. være pastor pastorum. Tittelen forkortes vanligvis PP, f.eks. som dagens romersk-katolske pave: "Benedictus PP. XVI"
 Superintendent-pastor har samme betydning som "pastor pastorum". Uttrykket er svært vanlig i engelskspråklig sammenheng, og forkortes Supt.Pr. eller Supt. Pastor. Kirkesamfunn der tittelen superintendent erstatter tittelen biskop bruker ofte også denne sammensatte tittelen.

Se også 
 Prest
 Predikant
 Eldste
 Forstander

Kristendom
Carlos Mortensen

Juan Carlos «El Matador» Mortensen (født 13. april 1972 i Ambato i Ecuador) er en profesjonell pokerspiller.

Han er kjent som en løs spiller som bløffer ofte. Han flyttet fra Spania til USA på slutten av 90-tallet for å spille poker. Foruten seieren hans i WSOP i 2001 har han også vunnet WPT i 2004. Per 2006 har han vunnet $ 4 370 000 og 2 WSOP armbånd.

Mortensen blir også ofte ansett som den siste profesjonelle pokerspillerne som har vunnet WSOP. De senere vinnerne Robert Varkonyi, Chris Moneymaker, Greg Raymer, Joe Hachem og Jamie Gold ankom alle WSOP som amatører, de fleste av dem via såkalte satelites.

Referanser

Eksterne lenker 
 

Vinnere av World Series of Poker Main Event
Vinnere av World Series of Poker armbånd
Spanske pokerspillere
Ecuadorianere
Personer fra Tungurahua
Klyve

Klyve er en større bydel (drabantby) i Skien i Telemark, men med stor grad av tilhørighet til Porsgrunn på grunn av den kortere avstanden til Porsgrunn sentrum. Stedet har rundt 12 000 innbyggere i Skien/Porsgrunn-området. Det ble i hovedsak ble utbygget på 70-tallet på grunn av industrioppblomstringen, og består av både boligblokker, rekkehus og eneboliger.

Stedsnavnet 
Området har navn fra Klyve gård, som i 1886 ble solgt fra gårdbruker Hans Nenset til daværende Solum kommune. Kommunen anla deretter gamlehjem på gården. Gården Klyve ble ryddet i eldre jernalder, og som typisk for gårder fra den perioden er navnet hentet fra topografien på stedet.

Litteratur
 Birger A. Øvrum: «En bygdemølle» i «Kjenn din by – lokalhistorie fra Skien og omegn», Skien historielag, Skien 1989, side 60-62

Referanser 

Bydeler i Skien
Luísa Diogo

Luísa Dias Diogo (født 11. april 1958) var statsminister i Mosambik fra februar 2004 til januar 2010. Hun erstattet  Pascoal Mocumbi som hadde vært statsminister i de foregående ni årene. Før hun ble statsminister, var hun planleggings- og finansminister og hun innehar fortsatt dette embetet. Hun er den første kvinnelige statsminister i Mosambik. Diogo representerer partiet FRELIMO.

Diogo studerte økonomi ved Maputos Eduardo Mondlane Universitet. Hun fikk bachelor-grad i 1983 og en mastergrad i finansøkonomi ved Universitetet i London i 1992. I 1980 begynte hun å arbeide i Mosambiks finansdepartement. Hun ble leder av en avdeling i 1986 og i 1989 ble hun direktør for nasjonalbudsjettet. Så arbeidet hun for Verdensbanken som programoffiser i Mosambik. I 1994 sluttet hun seg til FRELIMO-regjeringen som vise–finansminister .

Hun var den internasjonale gjestetaleren ved det britiske Labour-partiets konferanse i september 2005.

Mosambikiske politikere
Personer fra Tete
Partido da Social Democracia Brasileira

Partido da Social Democracia Brasileira (PSDB), Det brasilianske sosialdemokratiske parti, er et politisk parti i Brasil. Partiet ble stiftet i 1988.

Noen av politikerne som kommer fra PSDB er Fernando Henrique Cardoso (Brasils president i årene 1995-2003), Tasso Jereissati (senator i delstaten Ceará og partiets president), Geraldo Alckmin (tidligere guvernør i delstaten São Paulo og kandidat ved presidentvalget i 2006), Aécio Neves (guvernør i delstaten Minas Gerais) og José Serra (tidligere borgermester i São Paulo og kandidat ved presidentvalget i 2003).

Referanser

Eksterne lenker 
 

Politiske partier i Brasil
Politiske partier etablert i 1988
1988 i Brasil
Jens Amundsen

Jens Amundsen (født 27. desember 1820 på Hvaler, død 15. august 1886) var en betydningsfull norsk skipsreder i andre halvdel av 1800-tallet.

Han var sønn av Ole og Anne Amundsen, og far til Roald Amundsen, Leon Amundsen og Gustav Amundsen.

På begynnelsen av 1850-tallet kjøpte han et landområde på Hvidsten i Borge nær utløpet av Glomma og fikk i 1857 bygget hjemmet «Tomta».  Her ble Roald Amundsen født, og huset har senere beholdt den stilen det hadde i hans levetid.

I 1866, omtrent seks år før sønnen Roald ble født, ble kaptein Amundsen nær drept under et mytteri blant kuliene ombord på fullriggeren «Constantin» under overfarten fra Asia til Karibia. Han ble reddet av Christian Henriksen som var styrmannen ombord, men fikk et øksehugg i ansiktet og han bar siden med seg et karakteristisk arr fra øret og ned til munnviken.  Episoden er omtalt i Odd Arnesens biografi Roald Amundsen som han var, som ble utgitt første gang i 1929, i Olaf Ditlev-Simonsens selvbiografi En sjøgutt ser tilbake, og i Tor Bomann-Larsens store biografi Roald Amundsen – en biografi fra 1995. Bomann-Larsen føyet til at kaptein Jens Amundsen tvang mytteristene til å dømme sin opprørsleder til døden.

Referanser

Kilder 
https://web.archive.org/web/20071027071824/http://digitalarkivet.uib.no/ Hvaler 1816-1845 side 26.

Norske skipsredere
Artikler i sjøfart-prosjektet
Pål Johan Karlsen

Pål Johan Karlsen (født 27. juni 1975 i Bodø) er en norsk psykolog, forfatter og redaktør. Han skriver om psykologi i Dagbladet Magasinet og har tidligere vært bidragsyter i A-magasinet og tilknyttet Institutt for psykologi, Universitetet i Tromsø.

Han tok en mastergrad i kognitiv psykologi som Fulbright-stipendiat ved New York University  i 2002 og tok doktorgraden i psykologi ved Universitetet i Oslo  i 2004 på temaet hukommelse med avhandlingen Effects of phonological similarity and familiarity in episodic memory tasks. Deretter var han gjesteforsker ved New York University 2004–2007 og siden forsker ved Institutt for psykologi ved Universitetet i Tromsø 2008–2014.

Han var redaktør i Tidsskrift for Norsk Psykologforening 2007–2013. I samarbeid med Psykologiforbundet etablerte han i 2014 Psykologisk.no, en bransjeavis for fagfolk og psykologi-interesserte, og Scandinavian Psychologist, Nordens første vitenskapelige Open Access-tidsskrift i generell psykologi. Han fungerer begge steder som ansvarlig redaktør. I 2015 etablerte han forlaget Krutt & Plutt med base i New York.

Karlsen har også bakgrunn som journalist og debuterte i 2002 med romanen Daimler.

Bibliografi 
  Daimler – roman 
  Slik får du bedre hukommelse – sakprosa 
  Hva er hukommelse – i Universitetsforlaget serie Hva er 
  Psykologi: Inngangsporten – sakprosa 
  Psykologi i et nøtteskall – sakprosa 
  The Stormwater Drains in Canberra – roman

Priser 
 Nordland fylkeskommunes forfatterstipend 2004

Referanser

Kilder 
 Presentasjon av Pål Johan Karlsen i Forfatterkatalogen på Forfattersentrums nettsider

Eksterne lenker 
 Pål Johan Karlsens nettside
 Psykologisk.no
 Forfatterpresentasjon hos Universitetsforlaget
 Forfatterpresentasjon hos Aschehoug forlag

Norske forfattere
Norske romanforfattere
Norske redaktører
Personer fra Bodø kommune
Norah Jones

Norah Jones (født 30. mars 1979) er en amerikansk pianist og sanger. Karrieren hennes begynte i 2002, da debutalbumet Come Away with Me ble solgt i 20 millioner eksemplarer og ga henne åtte Grammy Award-priser. Med dette er hun den kvinnelige artisten som har solgt flest album på verdensbasis siden 2000. I 2007 ble hennes tredje album, Not Too Late sluppet.

Norah Jones ble født som Geetali Norah Jones Shankar i New York, men byttet navn til Norah Jones da hun var 16. Hun er datter av den indiske sitarspilleren Ravi Shankar og Sue Jones. Hun vokste opp med moren, som flyttet til Dallas da Norah var fire. Jones begynte å synge i kor i kirken, ta pianotimer og prøvde en kort periode også å lære seg saksofon. Musikken hun spiller er en blanding av jazz, soul, country og folk.

Diskografi 
 2001 – First Sessions (EP)
 2002 – Come Away with Me
 2003 – New York City (med The Peter Malik Group)
 2004 – Feels Like Home
 2007 – Not Too Late
 2009 – The Fall
 2012 – Little Broken Hearts
 2016 – Day Breaks

Priser 
Norah Jones har mottatt følgende grammy-priser:

 2003 Beste Popvokal på album – «Come Away with Me»
 2003 Årets album – «Come Away with Me»
 2003 Beste produksjonsalbum, ikke-klassisk – «Come Away with Me»
 2003 Årets innspilling – «Don't Know Why»
 2003 Beste kvinnelige popvokal-opptreden – «Don't Know Why»
 2003 Årets sang – «Don't Know Why»
 2003 Beste nykommer
 2005 Beste popsamarbeid med vokaler – «Here We Go Again» (med Ray Charles)
 2005 Beste kvinnelige popvokal-opptreden – «Sunrise»
 2005 Årets innspilling – «Here We Go Again» (med Ray Charles)

Referanser

Eksterne lenker 
 
 
 
 

Pianister fra USA
Sangere fra USA
Personer fra USA av indisk opphav
Personer fra New York City
Personer fra Dallas County i Texas
Jazzvokalister fra USA
UKA i Ås

UKA i Ås er Norges lengste kulturfestival og arrangeres i oktober hvert partallsår. Festivalen varer i 26 dager og har sitt utspring i revytradisjonen ved Den Høiere Landbruksskole paa Aas, som strekker seg tilbake til 1800-tallet. Den første UKE-festivalen ble arrangert i 1924. Målet med festivalen har siden dens opprinnelse vært å samle inn penger til å drifte Studentsamfunnet i Ås gjennom det kommende året. Hele gjennomføringen utføres av frivillige studenter ved Norges miljø- og biovitenskapelige universitet (NMBU), og ca. 1200 studenter deltar med stor diversitet av oppgaver hver gang UKA i Ås arrangeres. Ås-studentenes nasjonalsang «Jeg og'n Thorvald og Johannes» stammer fra UKErevyen i 1924 «På tå hev». miniUKA er en minivariant av UKA i Ås som arrangeres på våren i partallsår, og fungerer som et prøveprosjekt før gjennomføringen av UKA i Ås.

UKA i Ås består av en rekke arrangementer med en bredde som skal dekke små og stores interesser. Disse inkluderer blant annet:
 UKErevyen - kjernen og utgangspunktet for UKA i Ås. Satt opp og skrevet av studentene.
 Konserter med små og store band.
 UKEmarkedet - en av de eldste arrangementene UKA i Ås har. 
 Over 20 temabarer i spritsløyfa. Disse blir bygget og betjent av studentforeninger og lag på NMBU, og er forskjellige hver gang UKA arrangeres.
 Barne-, ungdoms- og eldredager.
 Internasjonal dag.
 UKEhjelpa - solidaritetsaksjon med humanitære og miljøbevarende formål.
Idrettsarrangementer

Årsrelatert fakta 
I 2020 ble miniUKA avlyst grunnet koronaviruspandemien. 

I 2008 ble UKA i Ås kåret til Århundrets navn i Follo av leserne til Østlandets Blad.  

I 2004 var Norges Landbrukshøyskole på vei til å bli et universitet og det var en stor debatt rundt hva navnet på universitetet skulle bli. Navnet som ledet an var Norges Miljø- og Biovitenskapelige Universitet, forkortet NMBU. I den forbindelse var UKA i Ås tidlig ute med å skaffe seg domenenavnet nmbu.no, under påskudd om at dette skulle bli brukt i UKE-sammenheng som fortkortelse for Norges Morsomste og Beste UKE. Ettersom universitetet naturligvis ville ha dette domenet ble det inngått en avtale der UKEstyret i all framtid får påspandert en årlig treretters middag av rektoren ved universitetet.

Celebre gjester

Oversikt

Referanser

Eksterne lenker 
 Hjemmeside - UKA i Ås
 UKEradio'n
 Billetter - UKA i Ås
 Instagram - UKA i Ås
Studentsamfunnet i Ås
Tuntreet (studentavis)
Næringslivsutvalget ved NMBU
 Norges miljø- og biovitenskapelige universitet

Studentkultur i Norge
Norges miljø- og biovitenskapelige universitet
Festivaler i Viken
Kultur i Ås
Dylan og Cole Sprouse

Dylan Thomas Sprouse og Cole Mitchell Sprouse (født 4. august 1992) er amerikanske skuespillere. De er eneggede tvillinger, og ble født i Arezzo i Italia, men bor nå i USA. Deres foreldre er Matthew Sprouse og Melanie Wright. Cole og Dylan begynte sine skuespillerkarrierer da de bare var 6 måneder gamle. Da begynte de i serien Grace Under Fire, hvor de var til 1998. Den mest populære rollen guttene hadde, var rollen i Big Daddy. Første gang Cole spilte alene uten broren, var i 1999, da Cole fikk rollen som «Ben Geller» i den populære TV-serien Venner for livet. Nå er den mest populære TV-serien The Suite Life, hvor Cole og Dylan spiller tvillingene Zack og Cody. Etterpå skiftet The Suite Life navnet til The suite life of Zack and Cody, og på norsk kalles serien Zack og Codys søte hotelliv. De har også spilt hovedroller i filmen The Prince and the Pauper Nå vises The Suite life on deck der de spiller Zack og Cody.

Eksterne lenker 
 SprouseBros.com – offisiell nettside

Skuespillere fra USA
Personer fra Arezzo
Personer fra Long Beach
Fødsler i 1992
Tvillinger fra USA
Olav Harald Ulstein

Olav Harald Ulstein (født 8. mars 1963 i Hareid) er en norsk kommunepolitiker (FrP) og selvlært  maler. Han maler i hovedsak naturalistiske landskapsbilder. Han har hatt en rekke utstillinger. Fra høsten 2011 er han varaordfører i Sykkylven kommune. Ulstein deltok i realityserien Farmen på TV 2 både i 2014 og i 2020. Sist gang var han en av utfordrerne på det såkalte Torpet, men klarte ikke å kjempe seg inn på farmen som ordinær deltaker.

Referanser

Eksterne lenker 
 Olav Harald Ulsteins nettside
 Sykkylven Kunstgalleri

Norske malere
Lokalpolitikere i Sykkylven
FrP-politikere i Møre og Romsdal
Farmen-deltakere
Personer fra Hareid kommune